Поједини историчари оповргавају и тврдње да је била хетера или куртизана, односно мисле да је могла бити и удата за Перикла. Ова теорија излази из чињенице да у Атини бракови Атињана са не-Атињанима нису важили и имали су статус конкубината. Аспасија је са Периклом имала сина Перикла Млађег, који је касније постао војсковођа и био погубљен након битке код Аргинуских острва. Верује се да је након смрти Перикла Старијег била животна сапутница Лизикла, још једног атинског политичара.